Victoria Woodhull

Victoria Claflin Woodhull, beranduago Victoria Woodhull Martin bezala ezaguna (1838ko irailaren 23a - 1927ko ekainaren 9a), emakumeek bozkatzeko eskubideraren aldeko lider bat izan zen Ameriketako Estatu Batuetan.

 Biografia 
1872an Ameriketako Estatu Batuetako presidentetzarako hautagai moduan aurkeztu zuen bere burua, hori egiten zuen lehen emakumea bihurtuz. Hauteskunde horietan emakumeek ez zuten botorik emateko eskubiderik ere izan. Oso ideia aurrerakoiak zituen bere garairako, eta adibidez, munduko langileria antolatu asmo zuen Langileen Lehen Internazionalarekin bat egin zuen.https://www.argia.eus/efemerideen-kanala/victoria-woodhull-aebetako-presidente-izateko-aurkeztu-zen-hori-egiten-zuen-lehen-emakumea

Lan erreformen eta emakumeen eskubideen aldeko aktibista izateaz gain, Woodhullek maitasun askea babesten zuen, gobernuaren eskuhartzerik gabe ezkondu, banandu edo seme-alabak edukitzeko askatasuna izatea.

Woodhull bi aldiz pasa zen pobreziatik aberastasunera: lehen aldian, terapia magnetikoarekin egindako lanari esker lortu zuen arrakasta; bigarren aldia mugimendu espiritualistara batu zenean izan zen, 1870eko hamarkadan. Bere hainbat artikuluren autoretza eztabaidagai den arren (zenbait idatzi eta hitzartze bere laguntzaile eta bigarren senarraren elkarlanarekin egindakoak izan ziren), emakumeen bozka eskubidearen aldeko mugimenduetan eta bestelako sektore kaltetuen aldeko lanean oso paper garrantzitsua izan zuen. Bere ahizparekin batera Wall Streeten finantza-artekaritza bat zuzentzen lehen emakumea izan zen eta AEBetan egunkari bat martxan jarri zuten lehen emakumeak ere izan ziren, egunkaria 1870ean hasi zen publikatzen, Woodhull & Claflin's Weekly izenarekin.

 Erreferentziak 

Kategoria:Ohioarrak
Kategoria:Sufragistak
Kategoria:XIX. mendeko emakume idazleak
Kategoria:Ameriketako Estatu Batuetako feministak
Kategoria:Ameriketako Estatu Batuetako abolizionistak
Kategoria:Ameriketako Estatu Batuetako sufragistak
Kategoria:Maitasun askearen defendatzaileak
Kategoria:Sexuaren aldeko feministak